open-index/open-wikipedia-markdown huggingface dataset:
Peter Andreas Cappelen

**Peter Andreas Cappelen** (født 8. mars 1756 på Dimna i Ulstein prestegjeld, død 19. januar 1800 i Lom) var en norsk prest og Grønlandsmisjonær.

## Bakgrunn og arbeid
Cappelen var sønn av Johan Johansen Cappelen (1720–92), sogneprest i Ulstein, og Martha Sophie Landt. Han tok examen artium i Norge som privatist og ble student i København i 1777, hvor han tok sin cand. teol. grad. 1779.
Etter å ha blitt opptatt på det Grønlandske seminarium  ble han ordinert til misjonær.

Han virket som misjonær i Umanaq på Grønland fra 1783 til 1792.

## Se også
Cappelen (slekt)

## Referanser


## Kilder
* Grønlandske distriktsbeskrivelser forfattet av nordmenn før 1814 
* Særtrykk av Norges Svalbard- og ishavs-undersøkelser, Meddelelse nr. 39
Thomas Banke

**Thomas Banke** (født 1981) er en dansk politiker, som fra 2010 til 2013 var borgermester i Fredericia kommune, valgt for Venstre. Banke er tidligere leder for Venstres Ungdom (VU) og har vært medlem av byrådet i Fredericia siden 2005.

I desember 2012 ble det kjent at Banke hadde brukt kommunens konto til private innkjøp. Et samlet byråd krevde at Banke trakk seg, men Banke nektet. 9. januar 2013 ble han ekskludert fra Venstre av partiets øvrige byrådsmedlemmer. Senere samme dag ble byrådsmedlemmene som kastet Banke ut av partiet selv ekskludert av partiledelsen i Fredericia.

Banke har siden 2003 studert statsvitenskap ved Syddansk Universitet.

## Politisk karriere
Thomas Banke ble valgt til byrådet i Fredericia i 2005 med 362 stemmer. Underveis i perioden blev han blant annet viseborgermester. To år senere ble han valgt som leder på VUs landsmøte og gjenvalgt i 2008.

Thomas Banke var ved kommunalvalget i 2009 Venstres borgermesterkandidat i Fredericia kommune. Etter en valgseierr over den sittende sosialdemokratiske borgermester Uffe Steiner Jensen, ble Banke den første borgerlige borgermester i Fredericia siden 1918.

## Rusmidler
Thomas Banke havnet i en voldsom mediestorm da han i 2007 fortalte i *[[Ekstra Bladet]]* at han selv i sine unge år har prøvd forskjellige typer illegale rusmidler, blant annet kokain. Han vakte senere oppsikt da han i mars 2008 erklærte støtte til legalisering av cannabis.

Høsten 2012 erkjente Thomas Banke at han hadde brukt store mengder morfin i forbindelse med en tannbehandling.

## Referanser

 


## Eksterne lenker
* 
* Thomas Bankes hjemmeside
Arkfjellbreen

**Arkfjellbreen** er en 2 km lang og 0,5 km² stor isbre helt sør på Spitsbergen, Svalbard, i fjellområdet i det sørlige Sørkapp Land. Breen ligger mellom Arkfjellet i nord og Kvitgubben i sør, og går i retning fra øst til Bungebreen i vest. Breen henger litt oppe i østre fjellside langs Bungebreen, og skyver foran seg en mindre randmorene i nivå ovenfor Bungebreens sidemorene.

Arkfjellbreen har sitt navn etter Arkfjellet i sør.

## Referanser
Sokolovbreen

**Sokolovbreen** er en 1,5 km lang og 0,5 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breen strekker seg fra Vitkovskijbreen i øst og over fjellkammen til Bungebreen i vest, under Arkfjellet i nord, og avgrenses sørvver av Sokolovfjellet og Plogbreen. Breen henger litt oppe i østre fjellside langs Bungebreen som den ikke lenger når helt fram til, og skyver foran seg en mindre randmorene i nivå ovenfor Bungebreens sidemorene. Det er tørt land i et belte mellom disse to breene.

Sokolovbreen har sitt navn etter en russisk astronom ved Pulkovo-observatoriet.

## Referanser
Goësbreen

**Goësbreen** er en 2 km lang og 1 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breen strekker seg vestover fra Flakdalen helt øverst i Bungebreen, og mot Gåsbreen i sørvest som den dog ikke når helt fram til. Den avgrenses i nord av Midifjellet (639 m) – og har forbindelse sørover til den 1 km lange og smale **Portbreen** i sør som den i realiteten henger helt sammen med. Goësbreen ligger tre kilometer sør for Gåshamna i Hornsund. Den ender før Gåsbreen med en 500 meter bred morene som skiller disse breene fra hverandre.

Goësbreen har i likhet med Gåshamna sitt navn etter nederlandsk «Goeshaven», etter Axel Theodor Goës (1835-97), nederlandsk lege, zoolog og botaniker på Adolf Erik Nordenskiölds ekspedisjonen til Svalbard i 1861. Det finnes samtidig en egen Gåsbreen ved Goësbreen, på andre siden av det bratte Midifjellet.

## Referanser
Nordfallbreen

**Nordfallbreen** er en 2,3 km lang og 1 km² stor isbre helt sør på Spitsbergen, Svalbard, i fjellområdet i sørlige Sørkapp Land. Breen strekker seg vestover fra Čebyševbreen i øst, og vestover ned mot Gåsbreen i vest som den dog ikke når helt fram til. Den avgrenses i nord av Čebyševfjellet (921 m) og i sør av Nordfallet (824 m). Nordfalletligger to kilometer sørøst for Gåshamna i Hornsund. Den ender før Gåsbreen og de to breene har felles endemorene på Gåshamnøyra.

Breen har sitt navn etter fjellet Nordfallet, som har en meget bratt sørvegg mot Gåsbreen.

## Referanser
Hasleråsen

**Hasleråsen** er en ås på grensen mellom Eidsvoll og Ullensaker. Høyeste punkt er 348 meter over havet og ligger i Eidsvoll kommune. Åsens sørlige del ligger i Ullensaker kommune, og her ligger forøvrig høyeste punkt i kommunen, 313 moh.

I 2012 ble det satt opp et utsiktstårn på toppen, ca. 50 meter nord for selve topp-punktet. Fra tårnet er det panoramautsikt mot vest, nord og øst. I vest kan man blant annet se Røverkollen, Tryvannstårnet, Varingskollen, Oslo lufthavn og Kikutmassivet, i nord Marifjell, Fjellsjøkampen, Torsæterkampen, Mistberget, Skreikampen og Mjøsa, og i øst høydedragene mellom Vorma og Odalen.

## Referanser
Nigerbreen

**Nigerbreen** er en 1&nbsp;km lang og 0,5&nbsp;km² stor hengende isbre helt sør på Spitsbergen, Svalbard, i fjellområdet i sørlige Sørkapp Land. Breen strekker seg vestover fra Tsjebysjevfjellet som den hat utgravd i fjellsiden i øst, og vestover ned mot Gåsbreen i vest som den dog ikke når helt fram til. Den avgrenses i nord og vest av kysten ved Gåshamna. Nigerbreen ligger en kilometer øst for Gåshamna i Hornsund. Den har en mørk endemorene på Gåshamnøyra som gir breen navn (latin: *Niger* – «svart»).

## Referanser
Garwoodbreen

**Garwoodbreen** er en 1,2 km lang og 0,8 km² stor hengende isbre helt sør på Spitsbergen, Svalbard, i fjellområdet i sørlige Sørkapp Land. Breen strekker seg vestover fra Hornsundtind som den har utgravd i fjellsiden i øst, og vestover ned mot Gåsbreen i vest. Den avgrenses i øst mot Jakobstigen av det høytliggende og bratte Conwaypasset. I nord avgrenses den av fjellet Bastionen (799 m). Garwoodbreen ligger åtte kilometer sørøst for Gåshamna i Hornsund. 

Breen har sitt navn etter Edmund J. Garwood som i 1896 prøvde å bestige Hornsundtind.

## Referanser
Bastionbreen

**Bastionbreen** er en 1,1 km lang og 0,9 km² stor hengende isbre helt sør på Spitsbergen, Svalbard, i fjellområdet i nordlige Sørkapp Land. Breen strekker seg vestover fra Hornsundtind som den har utgravd i fjellsiden i øst, og vestover ned mot Gåsbreen i vest, i nordvest mot Čebyševbreen. Den avgrenses i øst motden nordover-rennende Körberbreen av det høytliggende og bratte Bastionpasset. I sør avgrenses den av fjellet Bastionen (799 m). Bastionbreen ligger sjue kilometer sørøst for Gåshamna i Hornsund. 

Breen har sitt navn etter fjellet Bastionen.

## Eksterne lenker
* Beskrivelse av breen - hos Norsk polarinstitutt, Stedsnavn på Svalbard.
Birger Steen (fotballspiller)

:*For næringslivslederen med samme navn, se [[Birger Steen]]*.

**Birger Steen** (født 9. april 1907 i Oslo, død 25. august 1949 samme sted) var en norsk landslagsspiller i fotball. Han representerte Sportsklubben Kampørn fra 1918 til 1927 og Frigg fra 1928. Steen debuterte på  mot  i 1926 med to scoringer. Totalt spilte han sju landskamper i perioden 1926–1934, fem som indre høyre og to som senterforward. Han scoret tre landslagsmål.

Steen arbeidet i vegdirektoratet, og under andre verdenskrig var han medlem av etterretningsorganisasjonen XU og kunne gi detaljerte opplysninger om veiene i Norge. Han døde i 1949, bare 42 år gammel.

## Referanser


## Eksterne lenker
*
Friidrett under Sommer-OL 1912 – Lengde uten tilløp menn

**Lengde uten tilløp** for menn var en av seks hoppøvelser i friidrett under Sommer-OL 1912 i Stockholm. Det var site gangen øvelsen var på det olympiske programmet. Nitten deltakere fra åtte nasjoner deltok i lengde uten tilløp som ble avviklet 8. juli 1912. Alle deltakeren fikk tre førsøk og det tre beste etter de tre innledende rundene fikk gjøre ytterligere tre hopp.
## Rekorder
Gjeldende rekorder før lekene i 1912:

## Resultater

## Kilder
* sports-reference.com 
* 
*
Jakobstigen

**Jakobstigen** er en 2 km lang og 2 km² stor bratt og hengende isbre helt sør på Spitsbergen, Svalbard, i fjellområdet i sørlige Sørkapp Land. Breen strekker seg østover fra Hornsundtind som den har utgravd i fjellsiden i vest, og vestover ned mot Samarinbreen i øst. Den avgrenses i vest mot Garwoodbreen av det høytliggende og bratte Conwaypasset. I nord avgrenses den av Tindegga øst i fjellet Hornsundind (1200-1300 m). Jakobstigen ligger tre kilometer sørvest for Samarinvågen i Hornsund. 

Breen er oppkalt etter Jakobstigen i det gamle testamente, en stige til himmelen som patriarken Jakob drømmer om under sin flukt fra sin bror Esau. Den bratte isbreen synes tilsynelatende å stige mot himmelen i vest.

## Referanser
IPhone 5

**iPhone 5** er en smarttelefon utviklet av Apple. Den er femte generasjon i iPhone-serien, og etterfølgeren til iPhone 4s. Telefonen ble lansert i september 2012. 

Modellen introduserer en fire tommers skjerm med 16:9-aspekt og en oppløsning på 1136 X 640 piksler, som gjør skjermen bedre enn tidligere modeller. Av andre nyheter var et nytt design, lettere og tynnere,et bedere kamera og de nye EarPods proppene som følger med telefonen. Den inneholder også en spesialutviklet ARM-prosessor ved navn Apple A6, et oppdatert operativsystem (iOS 6) og støtte for 4G.

Den første helgen av lanseringen ble 5 millioner iPhone 5 solgt, men den skuffet aksjonærene og analytikerne.

## Bilder

iPhone 5 paint (top).jpg
iPhone 5.svg
iPhone5black.png
iphone5-intro.jpg
iPhone5white.png


## Se også
* iPhone 5s

## Eksterne lenker
*
Hermann Abert

**Herman Abert** (født 25. mars 1871, død 13. august 1927) var en tysk musikkhistoriker, sønn av komponisten Johann Joseph Abert.

Abert ble dosent i Halle i 1902, professor samme i sted 1909, i Heidelberg 1919 og i Leipzig 1920 og i 1923 overflyttet til Berlin. Han er kjent på grunn av sin bearbeiding av Otto Jahns *[[Mozart|W. A. Mozart]]*. Abert ble ansett å forene biografisk eksakthet med fin vitenskapelig stilfølelse.

Abert utga også eldre musikk og betydelige arbeider innen ulike musikkhistoriske områder: *Die Lehre vom Ethos in der griechischen Musik* (1899),* Die Musikanschauung des [[middelalderen|Mittelalters]]* (1905), *[[Niccolò Jomelli|N. Jomelli]] als Opernkomponist* (1908), *[[Goethe]] und die Musik* (1922) med flere.

## Referanser


## Kilder
* Svensk uppslagsbok, Lund 1929
*
Pål Rake

**Pål Mathisen Rake** (født 27. april 1989 fra Egersund) er en musiker, komponist, kulturleder og rektor. 

Pål Rake foreleste i musikkfag ved Universitetet i Agder fra han var 22 år gammel. Han var fra 2012 ansvarlig redaktør i studentavisen *[[Unikum (Studentavis)|Unikum]]*. Fra 2017 ledet han musikkutdanningene ved Ansgar Høgskole og har også startet en musikklinje ved Kristiansand Folkehøgskole. Rake har også vært direktør ved musikk-undervisning.no, en av Norges største musikkskoler og er fra 2023 rektor ved Ullensaker kulturskole. 

Rake er sønn av politiker Tor-Inge Rake.

## Musikalsk karriere
Pål Rake ga ut EP-en *[https://www.discogs.com/release/13261158-P%C3%A5l-Rake-Forseint-%C3%85-Snu-EP Forseint å snu]* i 2011, som inneholdt den A-listede låten Får du som fortjent. Rake har samarbeidet med flere internasjonale artister på ulike musikalske prosjekter.  

Rake har gjort flere musikalske TV-opptredener og gitt stemme til figurer i programmet Lillepri på NRK Super. Rake var høsten 2013 finalist i andre sesongen av "The Voice - Norges beste stemme" på TV2.  

I 2016 kom debutalbumet *Hørrekje te* på Grappa Musikkforlag. Albumet ble godt mottatt av kritikere og førstesingelen ble A-listet på radio. 

## Diskografi
### Soloalbum
* *Forseint Å Snu* (Microsound Records, 2011)
* *Hørrekje te* (Grappa Musikkforlag, 2016)
* *Håphåphåp* (LAAP, 2020)

### Singler
* *Får du som fortjent* (Microsound Records, 2011)
* *Høge Himmel* (Microsound Records, 2011)
* *Vil Du Vil Du* (Universal Music Norway, 2013)
* *Something* (Microsound Records, 2014)
* *Hørrekje te* (Grappa Musikkforlag, 2015)
* *Tusen Kilometer* (Grappa Musikkforlag, 2015)
* *Rutine* (Grappa Musikkforlag, 2015)
* *Sammen om det her* (Universitetet i Agder, 2017)
* *Alltid Ung* (Trembling Records, 2017)
* *Kan Det Då Bli Jul?* (Trembling Records, 2017)
* *Ingen Himmel, Inga Jord* (Trembling Records, 2018)
* *Havets Helter* (Musikkentreprenørene, 2019)
* *Kvifor blunkar stjernene* (Abup Road Records, 2019)
* *Nytt Land* (Trembling Records, 2020)
* *Fri* (LAAP, 2020)
* *Knuste Hjerter Skal Bli Heile Igjen* (LAAP, 2020)
* *Savn* (LAAP, 2020)

## Referanser


## Eksterne lenker
* 
* 
*  Hjemmeside for Pål Rake 
*  NRK.no – NRK Urørt: Pål Rake
*  Pål Rake på last.fm
Stein Grønnerøe

**Stein Ragnar Grønnerøe** (født 4. april 1958) er en norsk offiser, næringslivsleder, fjellklatrer og forfatter.

Han var med på Mount Everest-ekspedisjonen i 2009 som endte med en redningsaksjon da fjellklatrer Jarle Trå ble frossen, og måtte hentes ned fra 8 300 meters høyde. Grønnerøe nådde toppen, som første og eneste trønder.

## Referanser
Einar Rasmussens Rederier

**Einar Rasmussens Rederier as** er et familieeid rederiselskap som ble opprettet i 1936 i Kristiansand. På 1970-tallet var det Sørlandets største rederi målt etter tonnasje. I dag er virksomheten videreført i **Rasmussengruppen as** som også er familiedominert. Største eiere er Rannfrid Rasmussen Investment AS (24,08 %), Dag Rasmussen (18,85 %), Einar Rasmussen Investment AS (17,80 %), Cathrine Rasmussen (16,59 %),  Julie K. Bonnevie Rasmussen (8,26 %), Carl E. Bonnevie Rasmussen (8,26 %) og Rannfrid Rasmussen (3,25 %).

Selskapet var organisert med en rekke underselskaper: Kristiansands Tankrederi AS, AS Kristiansands Tankrederi II, AS Kristiansands Tankrederi III, AS Avant, AS Skjoldheim, AS Songvaar og K.S Rasmussen Drilling AS. Selskapets skip hadde navn som begynte med Poly…, som for eksempel Polytraveller og Polyana.

På 1970-tallet bestod flåten vesentlig av store og kapitalkrevende tankskip som ble befraktet på mellomlange kontrakter av bl.a. Shell og Texaco. Selskapet eide også en borerigg som ble operert i samarbeid med et amerikansk selskap, Global Marine Europa Ltd.

Selskapene i rederigruppen hadde en rekke eierinteresser i andre næringer. Det heleide datterselskapet AS Froland Værk er en skogeiendom med tilhørende sagbruk og høvleri som Rasmussen kjøpte av Froland kommune i 1952. Den eies i dag av Rasmussengruppen as. Forøvrig har selskapet i dag 100 % eierskap i følgende selskap:
Polyservices AS, Polyproperty as, Polyshippng as, Porita as, Viola as.  Selskapet eier 50 % i Arctic Securities ASA og mindre andeler i Arctic Asset Management ASA, Abg Sundal Collier Holding ASA, Tts Group ASA, Torvbygget AS og Hexagon Composites ASA

## Skip eid av Einar Rasmussens Rederier

**Lasteskip:**

*Ukomplett*

**Tankskip:**

*Ukomplett*

**Tørrlastskip:**

*Ukomplett*

## Litteratur
* Johs. Seland: ''Poly-flåten gjennom 50 år 1936–1986'' 2. utg., Rasmussengruppen 1991
* Kåre Valebrokk: ''En sjømann går i land. Rasmussengruppen 1986–2011''  Wigestrand Forlag og Rasmussengruppen, 2011  ISBN 978-82-8140-82-8140-112-9

## Eksterne lenker
*
Nyaung Shwe

**Nyaung Shwe** (burmesisk: **ညောင်ရွှေမြို့**) er en by i Myanmar som ligger i Shan staten ca. 15 km syd for Shwe-nyaung ved en kanal nord for Inlesjøen. Den hadde i 1994 omtrent  innbyggere.

Et buddhistisk kloster Shwe-yan-pyay ble bygget her i slutten av det 19. århundre. 


Inle Lake,Floating Garden.JPG|Flytende haver på Inlesjøen.
Shwe-Yan-Pyay.jpg|Shwe-Yan-Pyay-klosteret
Nyaung_Shwe_C_1_(1961).jpg|Shwe-Yan-Pyay-klosteret (oktober 1961)
Nyaung Shwe C 2 (1961).jpg|Shwe-Yan-Pyay-klosteret (oktober 1961)


## Eksterne lenker
*
Johan Backlund

**Johan Backlund** (født 24. juli 1981 i Skellefteå) er en svensk ishockeyspiller. Backlund, som er målvakt, spiller for Oulun Kärpät.

## Referanser


## Eksterne lenker
* 
* «Johan Backlund (SWE)», eurohockey.net. Besøkt 10. januar 2013
Constantin Nica

**Constantin Nica** (født 18. mars 1993 i București) er en rumensk fotballspiller som for tiden er klubbløs.

Nica har landslagskamper for det rumenske landslaget i aldersbestemte klasser.

## Referanser


## Eksterne lenker
*
Hvitstein stadion

**Hvitstein stadion** er et stadionanlegg i Holmestrand for fotball og hurtigløp på skøyter. Hovedbanen er også mulig å bruke til friidrett da den har rødgrus rundt banen. Den er hjemmebane for fotballgruppa til Holmestrand Idrettsforening og Holmestrand og Botne Skøyteklubb. 

Om isleggingen er det å si: 

## Arrangementer

**Hurtigløp på skøyter**
* Allround-NM på skøyter 1966 for herrer senior B, det første B-mesterskapet som ble arrangert.
* Allround-NM på skøyter 1971 for damer hvor også junior-klassen for damer hadde sitt mesterskap.
* Skøytelandskampen (sprint og allround for herrer) mellom Norge og Sovjet den 14.–15. januar 1978.
* Norgescup junior 30.–31. januar 1993.
* Norgescup junior 14.–15. januar 1995.

## Noter



## Referanser




## Eksterne lenker
* 
* Profil med bilder på www.stadionsiden.com
Boris Galtsjev

**Boris Petrov Galtsjev** (bulgarsk: ; født 31. oktober 1983 i Razlog) er en bulgarsk fotballspiller, som spiller for den bulgarske klubben Botev Plovdiv.

Galtsjev har tidligere spilt for CSKA Sofia (2010–2012), samt den rumenske klubben Dinamo București (2012). Galtsjev har også en landslagskamp for Bulgaria.

## Referanser


## Eksterne lenker
*
Cătălin Munteanu

**Cătălin Munteanu** (født 26. januar 1979 i București) er en rumensk fotballspiller for Dinamo București. 

Munteanu ble kjøpt av Atlético Madrid i 2001, men spilte aldri for klubben. Han var i to perioder lånt bort til andre spanske klubber, før han i 2004 gikk til Real Murcia. Munteanu har også spilt for det rumenske landslaget, i perioden 1997 til 2001.

## Referanser


## Eksterne lenker
* 
* «Cătălin Constantin MUNTEANU», romaniansoccer.ro
Solve

**Solve**, også benevnt Sølve og Salve, var sønn av Hogne den rike på Nærøy, og han var svoger til Hjorleiv. Hjorleiv var konge av Hordaland og Rogaland, og han han vant også Sjælland etter at hans menn drepte Hreidar, kongen av Sjælland. Hjorleiv innsatte Solve som sin jarl på Sjælland.

Solve og hans menn drepte sveakongen Østen ved å kringsette og brenne ned huset hvor Østen oppholdt seg. Solve erklærte seg som konge av Svealand, men sveene aksepterte ikke hans kongetittel før etter at Solves hær vant et slag som varte i elleve dager. Deretter regjerte Solve i Svealand inntil sveene gjorde opprør, drepte ham og tok Østens sønn Harra til konge.

## Eksterne lenker
* Ynglinga-saga på norsk
* Ynglinga-saga på norrønt

## Kilder
* Ynglingatal
* Ynglingesagaen 
* Historia Norwegiae
Alvin

:*For mannsnavnet, se [[Alvin (navn)]].*

**Alvin (DSV-2)** er en dyphavsubåt bygget ved Woods Hole Oceanographic Institution i USA, blant annet med inspirasjon fra batyskafen Trieste. Den ble bygget for å kunne erstatte de mye mindre manøvrerbare batyskafene, blant annet ved å bytte ut den store, bensinfylte flottøren med en mye lettere konstruksjon av syntetisk skum. Kabinen ble også gjort lettere, og Alvin fikk dermed en mye mindre dykkerekkevidde, men den er god nok til de fleste situasjoner. Alvin har logget flerfoldige tokt, og var den farkosten som ble brukt til dokumentasjon av tilstanden til «Titanic». Den er stadig forbedret, og fortsatt i drift (2012), men regnes etterhvert for tilnærmet utrangert.

## Se også
* Batyskafen Trieste
* Batyskaf
* Ubåt
* Oseanografi

## Eksterne lenker
* 
* WHOIs side om Alvin
* Interaktiv omvisning i Alvin
Svein Toreg

**Svein Hartman Toreg ** (født 1. mai 1942 i Oslo, død 21. desember 2007 i Hjørring) var en norsk produksjonsleder, filmprodusent og filmfotograf. Han var produksjonsleder for tallrike norske filmer og senere ansatt i NRKs barne- og ungdomsavdeling.

Han var gift med filmklipperen Edith Toreg fra 1964.

## Filmografi i utvalg
* 1989 *[[For harde livet]]*
* 1988 *[[Folk og røvere i Kardemomme by (film)|Folk og røvere i Kardemomme by]]* 
* 1988 *Apprentice to Murder*
* 1987 *Feldmann saken *
* 1986 *[[Nattseilere]]*
* 1983 *Ja, vi elsker*
* 1982 *Fifty/Fifty*
* 1979 *Rallarblod*
* 1979 *[[Brødrene Dal og professor Drøvels hemmelighet]]* (TV mini-serie)
* 1978 *[[Henrik Ibsen – barndom og ungdom]]* (kortfilm)
* 1977 *[[Karjolsteinen]]*
* 1976 *[[Olsenbanden for full musikk]]* 
* 1976 *[[Den sommeren jeg fylte 15]]*
* 1976 *Vårnatt*
* 1974 *Under steinhimmel *
* 1973 *Brannen *
* 1972 *[[Når villdyret våkner]]*
* 1971 *Welcome to the Club*
* 1969 *[[Klabautermannen (film)|Klabautermannen]]*
* 1968 *[[Hennes meget kongelige høyhet]]*
* 1968 *[[Mannen som ikke kunne le]]*
* 1966 *Afrikaneren*
* 1964 *Nydelige nelliker*
* 1964 *[[Operasjon sjøsprøyt]]*
* 1963 *Elskere*

## Referanser


## Kilder
* British Film Institute
* The Swedish Film Institute
* IMDb
* Filmbasen

## Eksterne lenker
* 
* Svein Toreg i Filmbasen
Divisjon med null

**Divisjon med null** er i matematikken divisjon der divisoren, eller nevneren, er null. Dette kan skrives \textstyle \frac {x}{0} der x er et hvilket som helst reelt tall. 

## Historie
Det tidligste eksempelet på en matematiker som prøvde å forklare divisjon med null er den indiske matematikeren Brahmagupta, som er kjent for å ha oppdaget tallet null.

Bhaskara kom frem til at \frac{a}{0}=\infty. Dette viste seg å være feil. Hvis vi setter **a** lik 1, da får vi \frac{1}{0}=\infty. Så setter vi **a** lik 2, og da får vi \frac{2}{0}=\infty. Dette vil da bety at {1}={2}, noe som er feil.

## Elementær aritmetikk
Når en prøver å forklare divisjon ved hjelp av grunnleggende aritmetikk, pleier en ofte å tenke seg at en deler opp et objekt i like store deler. Tenk deg at du har en pizza som er delt opp i 8 like stykker. Denne pizzaen skal fordeles likt på 4 personer. Hver person vil motta \textstyle\frac{8}{4} = 2 stykker.

Problemet oppstår når vi prøver å dele de 8 stykkene på 0. Det er umulig å dele 8 stykker på ingen, eller ingenting. Derfor er \textstyle\frac{8}{0} (8 kan erstattes med et hvilket som helst reelt tall) udefinert i elementær aritmetikk.

## Referanser
Nicolás Maduro

**Nicolás Maduro Moros** (født 1962) er en venezuelansk politiker som var landets president fra 2013 til 2026. Han representerer sosialistpartiet PSUV, og er tidligere bussjåfør og fagforeningsleder som siden 2006 tjente som Venezuelas utenriksminister og siden 2012 som visepresident. Tidligere har han også vært medlem og president for Nasjonalforsamlingen. 

Maduro ble 3. januar 2026 tatt til fange og fraktet til New York under USAs intervensjon i Venezuela. Han holdes varetektsfengslet i Brooklyn og ventes å bli stilt for en føderal rett i New York. 

## President
Den 8. desember 2012 uttalte Hugo Chávez Frías under en tale kringkastet på tv at han kom til å reise tilbake til Cuba for kriseoperasjoner etter at hans kreft hadde tatt seg opp igjen, og han utnevnte da Maduro som sin etterfølger «hvis noe skulle skje ham.»

Nicolás Maduro overtok som fungerende president etter Hugo Chávez' død den 5. mars 2013. Han hadde blitt utpekt av Chávez som hans etterfølger.

Maduros presidentperiode har vært preget av en alvorlig økonomisk krise som følge av fallet i oljeprisen, med alvorlig varemangel og inflasjon som resultat. Maduros manglende evne til å få orden på disse problemene har ført til at regjeringas folkelige støtte har blitt betydelig redusert. Opptøyer og sammenstøt mellom opposisjonen er vanlig i dagens Venezuela. Maduro har avsatt opposisjonelle, valgte embedsmenn, oppløst parlamentet og forbudt opposisjonspartier å delta i valg.

### Presidentvalget i 2024
Ifølge offisielle kilder vant Maduro også presidentvalet i Venezuela 2024 som var det tredje presidentvalget han deltok i. USAs utenriksdepartement hevdet imidlertid at det åpenbart hadde vært opposisjonslederen Edmundo González som vant valget.

## Referanser




## Eksterne lenker
*
Ra (bok)

***Ra*** er en bok skrevet av Thor Heyerdahl og utgitt i 1970.

Under sin ekspedisjon til Påskeøya i 1955-56 hadde Thor Heyerdahl fattet interesse for sivbåter og deres sjøgående egenskaper. Siden studerte han sivbåter i bruk både i Afrika og Sør-Amerika. Inskripsjoner fra det gamle Egypt viste store sivbåter med høye stevner; disse kunne gjerne ha vært brukt til havs. At sivbåter var i bruk på begge sider av Atlanterhavet, kunne tyde på at det hadde vært tidlig kontakt over havet. 

For å teste ut om et sivfartøy kunne krysse Atlanteren, fikk Heyerdahl bygget «Ra» (senere også omtalt som «Ra I»). Fartøyet la ut fra Safi i Marokko i mai 1969 med kurs for Barbados i Karibia.  Etter hvert fikk man problemer fordi verken konstruksjonen eller båthåndteringen var optimal. Akterskipet sank mer og mer, og båten begynte å gå i oppløsning. Da det gjensto ca 1000 km av totalt ca 6000, valgte man å forlate «Ra». Året etter brukte Heyerdahl erfaringene med «Ra» i byggingen av «Ra II», som hadde en vellykket og stort sett problemfri seilas over Atlanteren. 

For å vise at mennesker kan samarbeide på tvers av nasjonale og politiske skillelinjer, benyttet Heyerdahl et internasjonalt mannskap på begge ekspedisjonene. 

«Ra II» er utstilt i Kon-Tiki Museet i Oslo.
## Eksterne lenker
* Kon-Tiki Museet
The Mercury Theatre on the Air

***The Mercury Theatre on the Air***, først kjent som ***First Person Singular***, er et amerikansk radiohørespill som gikk på CBS Radio i 1938. Hørespillet ble skapt av regissøren Orson Welles. Det timelange programmet gikk ukentlig og presenterte klassiske verker fra Mercury Theatre, med musikk som var komponert eller arrangert av Bernard Herrmann.

Serien begynte 11. juli 1938 som et reklamefritt program på CBS Radio.

Programmet ble verdensberømt etter radiodramatiseringen av *[[The War of the Worlds (radio drama)|The War of the Worlds]]*, som ble fremført som en nyhetssending av Orson Welles. Flere av lytterne trodde jorden var i ferd med å bli invadert av utenomjordiske.

## Referanser
Henrik Steffens Hagerup

**Henrik Steffens Hagerup** (1806–1859) var en norsk sjøoffiser og statsråd.
## Familie

Henrik Steffens Hagerup var sønn av Caspar Peter Hagerup (1777–1840) som var by- og rådstueskriver i Kalundborg, senere sorenskriver i Flekkefjord. Moren het Ulrikke Eleonore Steffens (død 1852), søsteren til Henrik Steffens (1773–1845), filosof. Han var bror til forfatterinnene Emma Hagerup (1812–1885) og Augusta Hagerup (1814–1898).

Henrik Steffens Hagerup giftet seg i 1830 med Nicoline Christine Jenssen (1808–1862), som var datter av grosserer i Trondheim Matz Jenssen og søster til Jens Nicolai Jenssen. Deres sønn George Francis Hagerup (1853–1921) var født i Horten, oppvokst i Trondhjem, og ble statsminister. Sønnen Henrik Steffens Hagerup (født 1840) ble også sjøoffiser.

## Karriere
Han gikk på *Søkadetinstituttet* ved Fredriksvern 1819–1824 og ble sekondløytnant i marinen. Videre studerte han i Breslau og ved Den militære høyskole i Kristiania 1826–1827. Som premierløytnant var han i årene 1828–1832 detaljør og hydrograf for den nordlandske kystoppmåling, et virke han fortsatte i årene 1835–1838, som trigonometrist ved Norges geografiske oppmåling fra Tromsø til Vadsø.

I tiden 1840–1847 underviste han ved *Søkadetinstituttet* foruten å være marinens tøymester i årene 1841–1856 og å sitte i ulike kommisjoner. Han fikk opprykk til kapteinløytnant i 1841 og kaptein i 1854. Han ble innvalgt på Stortinget i 1848, 1851 og 1854 for Jarlsberg og Larviks amt, alltid som medlem av militærkomiteen. Etableringen av *Den tekniske skole i Carljohansvern* (senere Horten tekniske fagskole) kom som følge av at han den 14. august 1854 tok saken opp i Stortinget.

Fra 1855 var han medlem i en kommisjon for *Udarbejdelse af en Plan for Rigets fremtidige Søstyrke*.

Han ble kontreadmiral i 1856, og utnevnt til statsråd den 31. mars 1856, som leder for Marinedepartementet. Han holdt stillingen til 1. oktober 1859, erstattet av Hans Christian Petersen, som forøvrig hadde vært hans stedfortreder i to perioder da Hagerup måtte være minister i Sverige.

## Utmerkelser
* St. Olavs Orden, ridder 1847, kommandør 1858
* Sverdordenen, kommandør
* Det Kongelige Norske Videnskabers Selskab, innvalgt 1857
* Kgl. Svenska Krigsvetenskaps-Akademien, 1858

## Se også
* Liste over stortingsrepresentanter 1848–1850 
* Liste over stortingsrepresentanter 1851–1853‎
* Liste over stortingsrepresentanter 1854–1856
* Løvenskiold/Vogt-ministeriet
* Vogt-ministeriet

## Referanser


## Eksterne lenker
*
SM-91

**SM-91** (Sporvogn Motorvogn Prosjektår 1991), også kjent som **Svensketrikken** eller **Göteborgtrikken**, var en serie på 36 trikkevogner som trafikkerte Oslo i perioden 1991–2002. Vognene var opprinnelig bygget av Hägglunds for Göteborg i perioden 1958–1962, der den hadde typebetegnelsen M25. Det ble bygget 125 stykker, noe som er Sveriges største sporvognleveranse gjennom tidene. M25 var opprinnelig bygget for venstrekjøring, og i forbindelse med overgangen til høyrekjøring i Sverige i 1967 ble det foretatt omfattende ombygginger av de fleste vognene, med unntak av 15 som ble bevart for Angeredsbanan, der det ikke var vendesløyfe. I Göteborg ble vognene utfaset over en 10-årsperiode, fra 1984 til 1994.

I 1991 kjøpte Oslo Sporveier 20 sporvogner av typen M25 for 1 krone stykket. Bakgrunnen for kjøpet var at veiarbeider, først ved Storo, siden ved Sinsen, ville fjerne eksisterende vendesløyfer. Det eksisterende materiellet var avhengig av vendesløyfe, siden det bare kunne betjenes fra én ende. Siden SM-53 og SM-83 (Høkavognene) kjørte med tilhengervogn, fantes det heller ikke nok motorvogner til at de kunne kobles sammen med bakende mot bakende. Det var for å kjøre med bakende mot bakende de tjue første SM-91 ble kjøpt inn. Siden det ikke ble kjøpt inn vogner for venstrekjøring, var bakre vogn alltid avlåst og tom. Etter at ombygningenene ved Sinsen og Storo var ferdigstilt, ble SM-91 benyttet videre i vente på levering av nye trikker, enten enkeltvis eller med to vogner, koblet sammen, der bakre vogn gikk ubemannet og i multippeldrift. På grunn av vognmangel i Oslo kjøpte man i 1994 inn ytterligere 14 stk., i tillegg til de første 20, slik at det ble 34 innkjøpte vogner i alt. Dessuten leide man i to år fra høsten 1997 inn ytterligere to, som var tatt ut til museumsvogner i Göteborg. Disse to ble etter dette tilbakesendt til museumsforeningen Ringlinien i Göteborg.

Tre vogner ble kjøpt inn og hentet til Oslo for ervervelse av reservedeler, disse hadde GS-numrene: 520, 577 og 619

SM-91 skilte seg fra annet sporvognmateriell ved at det var manuell og fjærbelastet døråpning på midtdøra og at det, i hvert fall i teorien, kun var inngang gjennom den forreste av de tre dørene. Ellers lignet den mye på Høkavognene, som var kommet på banen noen få år før – både i ytelse, utseende og lydbilde.

## Dødsulykke og utfasing

16. januar 2001 var en SM-91  involvert i en dødsulykke ved Holberg plass. En kvinne med barnevogn satte foten fast i fordøra på den bakerste vogna, og ble dradd etter trikken og påført dødelige skader. Både Oslo Sporveier og føreren, som hadde gitt beskjed om problemer med dørene kort tid før, ble dømt til henholdsvis 5 mill. kroner i bot for uaktsomt drap og 30 dagers betinget fengsel for brudd på vegtrafikkloven. Etter dette ble vognene bare kjørt som enkelvogn. De ble gradvis utfaset frem til sommeren 2002 etter hvert som det ble levert nye trikker av typen SL-95.

Det er bevart én museumsvogn av denne typen i Oslo. Det er også bevart 5 museumsvogner i Sverige, i tillegg ble én vogn solgt til Disneyworld i Florida i 1992.
Inspiria science center

**Inspiria science center** (tidligere *Science Center Østfold*) er et et populærvitenskapelig opplevelsessenter på Grålum i Sarpsborg. Senteret åpnet 1. august 2011 som det åttende regionale vitensenteret i Norge. 

## Historikk

Inspiria science center har sin opprinnelse fra ingeniørutdanningen ved Høgskolen i Østfold. I 2002/2003 startet avdelingen i samarbeid med lærerutdanningen et vitensentertilbud ved skolens daværende studiested i Sarpsborg. I august 2011 åpnet senteret i et eget nybygg på 6400 m² ved E6 på Grålum i Sarpsborg, da under det nye navnet Inspiria science center. 

Bygget ble oppført med fokus på energi og miljø, og var ved oppføringen blant Norges mest energieffektive bygg. For satsningen på bærekraftighet ble bygget i 2012 tildelt den tyske byggeskikksprisen Prime Property Award. Bygget varmes opp med fjernvarme, og har et pilotrenseanlegg for gråvann utviklet ved Universitetet for miljø- og biovitenskap. Senteret har også en vindmølle og en solcellevegg som genererer noe strøm.

## Selskapsstruktur
INSPIRIA er et ideelt aksjeselskap, der det meste av inntektene går til å styrke virkksomhetens skole- og publikumstilbud. Selskapet er organisert med INSPIRIA eiendom AS som morselskap, med to datterselskaper, for henholdsvis drift og utvikling. Selskapet eies av Sarpsborg kommune, Østfold fylkeskommune og av andre kommuner i Østfold.
## Referanser


## Eksterne lenker
*
MS «Polycrown»

**MS «Polycrown»** var et lasteskip bygget ved Wm. Doxford & Sons Ltd., Sunderland som byggenummer 703. Skipet ble levert til Ministry of War Transport juli 1943 som «Empire Beauty». Det ble overtatt av Einar Rasmussen etter krigens slutt og hugget i Taiwan i 1968.

## «Empire Beauty»
*1943: juli: Levert til  Ministry of War Transport, London, som «Empire Beauty»
*1944: 9. august-29. august: Deltok i konvoi SL 167 fra Freetown, Sierra Leone til Liverpool, England
*1944: 4. oktober-11. oktober: Deltok i konvoi KMS 65 fra Liverpool til Gibraltar

## «Polycrown»
*1946: juni: Overtatt av Kristiansand Tankrederi A/S ved Einar Rasmussen, Kristiansand. Omdøpt «Polycrown»

## «Ioannis Aspiotis»
*1962: juli: solgt til Lamda Shipping Enterprises Corp.S.A., Beirut, Libanon. Omdøpt «Ioannis Aspiotis»

## «Laurel»
*1968: Laurel Shipping Co.Ltd., Famagusta, Kypros
*1968: desember: Solgt for opphugging. 
*1968: 23. desember: Ankom Kaohsiung, Taiwan

## Kilder
*
Sofia (andre betydninger)

**Sofia** eller **SOFIA** kan referere til:

* Sofia, hovedstaden i Bulgaria
* Sofia (navn), kvinnenavn
* Sofia, region i Madagaskar
* Stratospheric Observatory for Infrared Astronomy, et teleskop montert i en Boeing 747

## Se også
* Sofie
Bredringrørfly

**Bredringrørfly**, *Archanara neurica*, er en sommerfugl som tilhører familien nattfly (Noctuidae). Den er nylig funnet for første gang i Norge fra Vest-Agder. 

## Utseende
Et middelsstort (vingespenn ca. 25 mm), brunlig nattfly. Kroppen er noe spinkel til nattfly å være. Forvingen er avrundet, lyst rødbrunlig med litt mørkere striper langs ytterkanten, langs ytre del av forkanten og en bred lengdestripe litt bak midten av vingen. Midt i vingen er det en diffus, hvitaktig flekk. Bakvingen er ensfarget brungrå.

## Levevis
Arten finnes på sumpete steder, der larvene utvikler seg inne i stenglene på takrør (*Phragmites autralis*). Den foretrekker de tørrere delen av takrørsumpene, trolig fordi larvene ikke kan svømme. Biotopen er takrørsumper. De voksne sommerfuglene flyr om natten i juli - august og kommer gjerne til lys.

## Utbredelse
Arten er kjent fra Marokko, og utbredt langs kysten av det meste av Europa, unntatt lengst i nord, mot øst til Det kaspiske hav. I Norge ble den funnet på to lokaliteter på Lista, Vest-Agder i 2010. I 2015 ble den registrert på ytterligere en lokalitet i området. 

## Rødlistevurdering
Utenfor Norge har arten spredte forekomster rundt Nordsjøen samt i Sør- og Mellom-Europa øst til det Kaspiske hav. Arten er kjent for sporadisk opptreden, og er kjent for å finnes i små isolerte kolonier som ofte har vært oversett i lange tider. Det er sannsynlig at funnene på Lista representerer en isolert og oversett forekomst. Det trengs flere undersøkelser for å dokumentere artens utbredelse i området. Trusler mot arten er i første rekke drenering og oppdyrking. Arten rødlistes i 2021 som sterkt truet EN.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Aarvik, L. og Røer, J.E. (2012) *Archanara neurica* (Hübner, 1808) (Lepidoptera, Noctuidae) new to Norway. Norwegian Journal of Entomology 59: 1-4.
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archanara_neurica.html
* *Archanara neurica* på UK moths: https://web.archive.org/web/20130117160820/http://ukmoths.org.uk/show.php?bf=2372

## Eksterne lenker
*
Alistair Mackay

**Alistair Mackay** (født 22. februar 1878, død 1914 i Nordishavet) var en skotsk lege og polarforsker. Han var en av trioen av oppdagere, sammen med Douglas Mawson og Edgeworth David, som ble de første menneskene til å nå den magnetiske Sydpolen.

## Referanser


## Kilder
### Bibliografi
* Hall, Lincoln (2000) *Douglas Mawson, The Life of an Explorer* New Holland, Sydney ISBN 1-86436-670-2

### Nettkilder
*  Ernest Shackleton and the Nimrod expedition hos Cool Antarctica.
Admiralen

**Admiralen** kan vise til:

* FLK «Admiralen», et flytende hvalkokeri
* MS «Admiralen», en hurtigbåt
Lyngenhalvøya

**Lyngenhalvøya** (nordsamisk: *Ittunjárga*) er ei halvøy i Lyngen, Tromsø og Storfjord kommuner i Troms. Halvøya ligger mellom Ullsfjorden i vest og Lyngen i øst, og har et flateinnhold på rundt . Halvøya er nesten delt på midten av fjordarmen Kjosen. I sør er den avgrenset av Balsfjordeidet. Store deler av halvøya omfattes av Lyngsalpan landskapsvernområde.

De sentrale deler av halvøya består av alpint landskap med breer, tinder og trange, ulendte daler. Høyeste fjell er Jiehkkevarri (), som er Troms fylkes høyeste fjell.

## Referanser
Antarctic Heritage Trust (New Zealand)

**Antarctic Heritage Trust (New Zealand)** (*AHT-NZ*) er en uavhengig stiftelse basert i Christchurch på New Zealand. AHT-NZ ble grunnlagt i 1987 og er det eldste medlemmet av Antarctic Heritage Trust-koalisjonen. Den ble dannet for å ivareta områder som er viktige for historien til den heroiske tidsalder for antarktisutforskning som ligger i Rosshavsregionen av Antarktika.

Stedene som AHT-NZ har oppsyn over inkluderer fire ekspedisjonsbaser forbundet med tidlige antarktiske oppdagere, inkludert de til Robert Falcon Scott, Ernest Shackleton og Carsten Borchgrevink.

## Kilder
*
*
*Antarctic Heritage Trust (New Zealand) web site
Paasche

**Paasche** har flere betydninger:

* Arne Paasche Aasen (1901-1978), en norsk forfatter og lyriker
* Eystein Karl Mørner Paasche (født 1932), en norsk botaniker 
* Fredrik Paasche (1886-1943), en norsk litteraturhistoriker
* Hans Paasche Thorne (født 1914), en norsk arkitekt 
* Junn Paasche-Aasen (født 1946), en norsk grafisk designer
* Knut Paasche (født 1965), en norsk arkeolog
* Øystein Paasche (født 1963), en norsk musiker
ARA «Uruguay»

**ARA «Uruguay»** er en korvett bygget i England og var det største skipet i sin tid i Armada de la República Argentina da det kom inn i tjeneste i september 1874. Som det siste skipet i skvadronen til persident Sermiento, tok «Uruguay» del i revolusjoner, ekspedisjoner, bergingsoperasjoner og var det flytende hovedkvarteret til marineskolen. Fra 1874–1926 var «Uruguay» kanonbåt, skoleskip, ekspedisjonsskip, i tillegg til bergingsskip, forsyningsskip for fiskeribaser og sjømålingsfartøy i Antarktis, og i dag er det et museumsskip i Buenos Aires.

Dette skipet kan være det eldste i Sør-Amerika og ble bygget i 1874 ved Laird Bros (i dag Cammell Laird skipsverft i Birkenhead i England) for &nbsp;pund. Skipet har et barkrigget seilplan (tre master, der to har kryssende sperrer) med et stålskrog kledd i teak. 

Skipet er oppkalt etter en tidligere argentinsk skonnert som deltok i slaget ved Juncal i 1827.

## Bilder

Fil:Corbeta Uruguay Cubierta mirando a popa.jpg
Fil:Corbeta Uruguay Brújula.jpg
Fil:Corbeta Uruguay museo naval.jpg


## Referanser


## Eksterne lenker
* 
*  Offisiell museumsside
MF «Dolly C»

**MF «Dolly C»**, tidligere **MF «Salangen»** og **MF «Goalsevarre»** er en åpen bilferge bygd av Tromsø Skipsverft i 1972 og overlevert i juli samme år til Bjørklids Ferjerederi for trafikk på Lyngen mellom Lyngseidet og Olderdalen.

Ferga var rederiets første nybygg siden «Jæggevarre» ble levert i 1960 og hun er utstyrt med passasjersalong, kafeteria og mannskapslugarer under bildekket. Salongen var blant annet utsmykket med tre malerier av kunstneren Espolin Johnsen.

Mellom 2000 og 2003 trafikkerte «Goalsevarre» to samband for Troms Fylkes Dampskibsselskap inntil hun i desember 2003 ble kjøpt opp av rederiet. I februar 2004 ble ferga omdøpt til «Salangen» og satt inn som hovedferge på sambandet over Langsundet fra Hansnes til Reinøya i Karlsøy. I 2017 ble ferga solgt til Grenada og omdøpt til «Dolly C».

## Sambandshistorikk
*Juli 1972–2000: Lyngseidet-Olderdalen
**1992–1993: Breivikeidet-Svensby
*2000–2003: Reserveferge for Bjørklids og TFDS
**2000: Storstein–Nikkeby–Lauksundskaret (Skjervøy)
**2000/2001: Stornes-Alvestad-Bjørnerå
*2004–2017 : Hansnes-Stakkvik

## Se også
*Langsundforbindelsen

## Referanser


## Kilder
*Det tyske nettstedet Fjordfähren in Norwegen - Goalsevarre 
*Søk i skipsregistrene 
*Hjemmesiden til Bjørklid
*Hjemmesiden til Torghatten Nord
*Filmet i episode 1 på Team Bachstad i Karibia, tidspunkt 24:49
*Historien til skipet

## Eksterne lenker
* 
*
MF «Salangen»

**MF «Salangen»** kan vise til 

*MF «Ladejarl» (1966), gikk som MF «Salangen» 1979–1988.
*MF «Dolly C», gikk som MF «Salangen» 2004–2017.
Jordal Idrettsforening

**Jordal Idrettsforening** (stiftet 13. juni 1921) var et norsk idrettslag. Klubben hadde tilhold på Jordal og Vålerenga i Oslo.

Idrettslaget het opprinnelig *Olymp* og ble stiftet 13. juni 1921 av Dagfinn Olsen, Trygve Andersen, Asbjørn Berger, Dagfinn Pedersen og Thorbjørn Olsen. Like etter stiftelsen ble en annen klubb, *Storm*, stiftet i nærheten. I 1923 slo de to klubbene seg sammen under navnet *Jordal IF*. Klubben søkte i 1921 og 1922 om å bli tatt opp i Norges Fotballforbund, men ble nektet. I 1923 var Jordal IF derfor med på å grunnlegge *Kristiania og Omegns Fotball-liga*, en fellesorganisasjon for klubber som ikke kom med i fotballkretsen. Jordal vant fotballigaen i 1924. Samme år ble Arbeidernes Idrettsforbund opprettet, og i likhet med de andre klubbene i fotballigaen gikk Jordal over i arbeideridrettsforbundet.

I 1932 var Jordal tapende finalist i arbeidermesterskapet i fotball. I 1930 vant laget kretsmesterskapet i Oslo.

Selv om Jordal gjorde seg mest bemerket som fotballklubb, hadde den, i perioder, også grupper i bandy, ishockey, friidrett, håndball og volleball. Klubbens dameavdeling ble opprettet i 1929 og tok i 1936 opp nettball (forløperen til volleyball), som en av de første klubbene i Norge.

På grunn av sviktende rekruttering fikk klubben gradvis lavere aktivitet. I jubileumsåret 1996 hadde klubben 70 medlemmer og aktiviteten besto av gymnastikk og turn på mosjonsplan. 1. januar 2011 ble Jordal IF registrert nedlagt på Norges Idrettsforbunds nettsider.

## Referanser




## Eksterne lenker
* To Jordal IF-bilder på oslobilder.no
* Tidligere Jordal-medlem Rolf Karlsrud forteller (Vålerenga historielag, 2012).
* Oslomestere i håndball 1947 (Bjørg Wang, Kampen historielag, 2010).
Clarence Hare

**Clarence H. Hare** (født 1880 i Invercargill, død 1967) var en newzealandsk utforsker av Antarktika. Han var en del av landgruppen ved Hut Point-halvøya på Discovery-ekspedisjonen i 1901–1903.

Han begynte sitt voksne liv som kontorist, og var ansatt som dette i november 1901 da «Discovery» la til land i Lyttelton, hans daværende hjemby. Skipet hadde avskjediget messeassistenten og stuerten i denne havnen, og Hare fikk fylle den ledig posten på skipets mannskapsliste. Han fant snart ut at denne stillingen betød at han skulle være personlig stuert for skipets kaptein, Robert Falcon Scott. Hare førte sin egen dagbok, og han observerte på et punkt at kapteinen var «overfølsom og ble opparbeidet hvis ting ikke gikk som planlagt».

Kort tid etter at ekspedisjonen kom til Rossøya i mars 1902, ble Hare med på en sledetur med mål om å undersøke den 80&nbsp;km lange øya, og å nå frem til den andre enden ved Cape Crozier. Hare forsvant på denne isete reisen og var strandet i felten uten utstyr til leir eller gjøre opp ild i førtiåtte timer. Hare tilstod senere at han i denne ensomme og motløse situasjonen hadde satt seg ned i snøen for å dø, og at han hadde blitt reddet av en trekkhund, *Kid*, som han hadde behandlet som et slags kjæledyr. Selv om denne typen kontakt mellom mennesker og sledehunder ikke var anbefalt, gjorde det at *Kid* ble hengiven med mennesker, og *Kid* fikk liv i Hare ved å slikke ham i ansiktet. Til slutt klarte han, på egen hånd, å returnere til basen.

Hare forble på Hut Point gjennom vinteren 1902, men returnerte til New Zealand i februar 1903 ombord i bergingsskipet «Morning». Han gikk ombord i «Discovery» igjen i juni 1904 for å bli med kapteinen fra New Zealand til London. Dette var også slutten på hans karriere i Antarktis, og da han døde i 1967 var han den siste gjenlevende fra Discovery-ekspedisjonen.  

## Referanser
MV «Island Valiant»

**MV «Island Valiant»** er et ankerhåndteringsskip og et multifunksjonsfartøy av typen UT 787 LCD. Skroget er bygd ved Aker Yards Tulcea i Romania og utrustet ved Aker Yards Langsten.

Fartøyet har en 90-tonns offshorekran og A-ramme med 200 tonn løftekapasitet.

Valiant er i spotmarkedet og har hatt oppdrag fra Irskesjøen i vest, Den engelske kanal i syd, til Norskehavet i nord**.**

## Allsidig
«Island Valiant» har siden starten drevet, ikke bare med ankerhåndtering og flytting av oljerigger, men også mange forskjellige typer oppdrag som Ormen Lange Excavation der Valiant "spylte" havbunnen på 850 meter og gjorde klart for rørledningen som skulle legges. Arbeidet ble utført ved hjelp av A-rammen og et tårnsystem, brukt til utsetting av drillpipe som førte vannet ned til spyletoolet på bunnen.

## Referanser


## Eksterne lenker
* 
* 
*  Island Offshore
Eagles’ diskografi

Dette er en oversikt over **[[Eagles]]**' plateutgivelser.

Eagles er et amerikansk band som siden deres debut i 1972 har utgitt syv studioalbum, to livealbum, ni samlealbum, samt 29 singler. Av de 29 singlene, har 5 toppet '' Billboard'' Hot 100. Eagles har totalt 17 topp 40-hits på hitlistene.

## Studioalbum

## Samlealbum

## Konsertalbum

## Singler

*Av singlene solgte «New Kid in Town» og «Heartache Tonight» til Gull og «Hotel California» til Platinum.
*Betegnelsen "—" betyr at utgivelsen ikke ble utgitt her eller at den ikke ble registrert høyt nok på listen.

### Gjenutgivelser

## Referanser
Cuando

Elven **Cuando** (som vanligvis staves **Kwando** på namibisk) er en elv i sydøst-Afrika som renner gjennom Angola og Namibia, videre gjennom Linyanti-sumpen ved den nordlige grensen mot Botswana. Syd for dette sumpområdet benevnes elven som **Linyanti**, og ytterligere øst omtales elven som **Chobe**, før den flyter inn i Zambezi-elven.

## Referanser
John Scott Keltie

**John Scott Keltie** (født 29. mars 1840 i Dundee, død 12. januar 1927 i London) var en skotsk geograf, best kjent for sitt arbeid med Royal Geographical Society.

## Liv og virke
### Bakgrunn
Keltie ble født i Dundee og gikk på skole i Perth. Han var innmatrikulert ved University of St Andrews og University of Edinburgh. Han fullførte også et studium ved  Theological Hall of the United Presbyterian Church i Edinburgh, men dlo ikke inn på  noen kirkelig løpebane.

### Karriere
Keltie flyttet senere til London i 1871 for å begynne i Macmillan Publishers, hvor han i 1873 ble underredaktør av magasinet *[[Nature]]* og begynte å skrive egne artikler om geografi for *[[The Times]]*. I 1880 ble han redaktør av *[[The Statesman's Yearbook]]* for Macmillan.

I 1883 ble Keltie med i Royal Geographical Society, og han ble raskt en tungt involvert person i aktiviteter. Han ble senere utpekt som selskapets *Inspektor of Geographical Education* i 1884, og gjennomførte en grundig gjennomgang av geografiutdanningen i Storbritannia med en 150&nbsp;siders rapport.

## Referanser